Zapisnik sa 12. sjednice Općinskog vijeća Općine Kloštar Podravski,
održane 13. srpnja 2026. godine u vijećnici Općine Kloštar
Podravski, Kralja Tomislava 2

	          Sjednica je sazvana sazivom KLASA: 024-02/26-01/08, URBROJ: 2137-16-01/01-26-01 od 8. srpnja 2026. godine.
               Sjednicu je otvorio predsjednik u 19:00 sati i pozdravio prisutne.

	Sjednici su bili prisutni:

a)	Članovi Općinskog vijeća:

1. Marijan Belec	
2. Ivica Cmrk	
3. Tomislav Furdić                     			           
4. Lidija Gatalica
5. Antonija Haleuš
6. Ana Jelušić
7. Marijana Lovrenčec
8. Andrej Skec
9. Marija Šimunko
10. Darijo Šogorić
11. Josip Baltić
12. Mario Koprolčec
13. Antun Ritonja

b)	Ostali:

1. Nataša Martinčević, Pročelnica, JUO Općine Kloštar Podravski,
2. Ivan Čupen, djelatnik KOMUNALNO KP,
      3.   Dubravka Domović, Viša referentica za administrativne poslove, JUO Općine Kloštar 
            Podravski, zapisničarka.

Nakon prozivke, predsjednik Općinskog vijeća konstatira da je sjednici prisutno svih 13   članova Općinskog vijeća Općine Kloštar Podravski te sukladno tome ono može donositi pravovaljane odluke.

Predsjednik je predložio i sljedeći 
                                                       
DNEVNI RED:

1. Usvajanje Zapisnika s 11. sjednice Općinskog vijeća Općine Kloštar Podravski.
2. Donošenje Odluke o donošenju VI. izmjene i dopune Prostornog plana uređenja Općine Kloštar Podravski (Izvjestitelj:Nataša Martinčević).
3. Donošenje Odluke o davanju suglasnosti za osnivanje prava služnosti na nekretninama Općine Kloštar Podravski (Izvjestitelj: Nataša Martinčević).
4. Donošenje Odluke o pokretanju postupka javne nabave za instaliranje stabilnih dječjih igrala na javnoj zelenoj površini u naselju Kloštar Podravski (Izvjestitelj: Nataša Martinčević).
5. Donošenje Odluke o pokretanju postupka javne nabave za izgradnju dijela pješačke staze u ulici 1. Svibnja (Izvjestitelj: Nataša Martinčević).
6. Donošenje Odluke o pokretanju postupka javne nabave za izgradnju i rekonstrukciju sportskih građevina (Izvjestitelj: Nataša Martinčević).
7. Donošenje Odluke o financiranju zajedničkog projekta obnove kolnika dijelom županijske ceste ŽC 2185 (Izvjestitelj:Siniša Pavlović).
8. [bookmark: _Hlk184797816]Donošenje Programa mjera za poticanje razvoja poduzetništva na području Općine Kloštar Podravski za 2026.godinu (Izvjestitelj: Nataša Martinčević).
9. Različito.
[bookmark: _Hlk205905937]
AKTUALNI SAT. 

Predloženi dnevni red je nakon glasovanja jednoglasno prihvaćen.

[bookmark: _Hlk151986777]Točka 1.
Usvajanje Zapisnika sa 11. sjednice Općinskog vijeća Općine Kloštar Podravski.

Predsjednik je dao na glasovanje i usvajanje zapisnik s prethodne 11. sjednice Općinskog vijeća Općine Kloštar Podravski.

[bookmark: _Hlk234914058]Mario Koprolčec navodi da nije bio prisutan i ima nekoliko pitanja. Ponajprije o izvješću KOMUNALNO KP d.o.o. koje je u 2025. godini poslovalo u minusu. Zanima ga da li se može dobiti izvješće na uvid jer smatra da odgovor na postavljeno pitanje vijećnice Ane Jelušić, a koji govori da je minus nastao zbog povećanja troškova goriva i rezervne opreme, nije vjerodostojan. Iz tog razloga traži izvješće na uvid.
Nataša Martinčević odgovara da će prenijeti upit KOMUNALNO KP. 
Mario Koprolčec postavlja sljedeće pitanje. Uložio je trud, istražio i došao do zaključka da firme DRAFT i PORA rade gotovo isti posao. Zanima ga zašto nama sve projekte radi DRAFT. 
Nataša Martinčević odgovara da je firma DRAFT  u našem vlasništvu, osnovana je od strane četiri općine te je iz tog razloga  naš prvi izbor.  

Sa  glasova 12 „ZA” i 1 „SUZDRŽAN“ usvojen je zapisnik sa 11. sjednice Općinskog vijeća Općine Kloštar Podravski.

Točka 2.
Donošenje Odluke o donošenju VI. izmjene i dopune Prostornog plana uređenja Općine Kloštar Podravski (Izvjestitelj:Nataša Martinčević).

Nataša Martinčević objašnjava potrebu donošenja ove odluke: razlog je  katastarska čestica  koju smo darovali državi, odnosno Ministarstvu graditeljstva i državne imovine za gradnju stambene zgrade. Do sada je darovana čestica bila  sportske namjene, a sada se mora promijeniti u građevinsko zemljište.  Do 15. srpnja mora biti javna objava, da bi ministarstvo moglo pokrenuti potrebne korake uz napomenu da oni rade sve: od javne nabave do izgradnje.

S 13 glasova „ZA” donosi se Odluka o VI. izmjene i dopune Prostornog plana uređenja Općine Kloštar Podravski.

[bookmark: _Hlk234829379]Odluka se prilaže ovom zapisniku i čini njegov sastavni dio.

Točka 3.
Donošenje Odluke o davanju suglasnosti za osnivanje prava služnosti na nekretninama Općine Kloštar Podravski (Izvjestitelj: Nataša Martinčević).
Nataša Martinčević navodi da je općina zaprimila od INE zahtjev za pravo služnosti na dvije čestice koje se nalaze u Kozarevcu. Znači, sve je isto kao i kod posljednje odluke koju smo donijeli, možemo  tražiti više novaca, ali oni imaju tarifu po kojoj plaćaju. Pravo služnosti ide na neodređeno vrijeme, odnosno za cijelo vrijeme postojanja infrastrukture zbog koje se osniva.
Bez rasprave, s 13 glasova „ZA” donosi se Odluke o davanju suglasnosti za osnivanje prava služnosti na nekretninama Općine Kloštar Podravski

Odluka se prilaže ovom zapisniku i čini njegov sastavni dio.
[bookmark: _Hlk234829426]
Točka 4.
[bookmark: _Hlk234995673]Donošenje Odluke o pokretanju postupka javne nabave za instaliranje stabilnih dječjih igrala na javnoj zelenoj površini u naselju Kloštar Podravski
(Izvjestitelj: Nataša Martinčević).

Nataša Martinčević objašnjava da se radi o igralištu preko puta Royala, provela bi se javna nabava za instaliranje stabilnih dječjih igrala
Mario Koprolčec pita o kojem iznosu se radi, da iz predočenog nije vidljivo. 
Nataša Martinčević obavještava vijećnike da se radi o iznosu od 29.400,00 E koji je dobiven na natječaju od Ministarstva demografije i useljeništva. Njihov udio financiranja je 95%, a općina sudjeluje s preostalih 5%.
Mario Koprolčec utvrđuje da je to prihvatljivo, budući se na prijašnjim sjednicama raspravljalo da se u tako velik dio sufinanciranja projekata slobodno kreće, a za ostale koji su u manjem postotku sufinanciranja treba razmisliti, dok se ne dovrši sve započeto. 

S 13 glasova „ZA” donosi se Odluka o pokretanju postupka javne nabave za instaliranje stabilnih dječjih igrala na javnoj zelenoj površini u naselju Kloštar Podravski.

Odluka se prilaže ovom zapisniku i čini njegov sastavni dio.

Točka 5.
Donošenje Odluke o pokretanju postupka javne nabave za izgradnju dijela pješačke staze u ulici 1. Svibnja (Izvjestitelj: Nataša Martinčević).

Nataša Martinčević objašnjava da je danas načelnik u Karlovcu, na svečanom uručivanju ugovora kojim smo dobili 50.000,00 od MRRFEU, a s tim iznosom planira se izgradnja dijela pješačke staze Ulice 1. svibnja od kućnih brojeva 2 do 64A.
Mario Koprolčec ponovno napominje da u tom aktu od tih brojeva nema ničega, o kojim je sredstvima riječ, ako je moguće da ubuduće uzimamo one projekte koji su preko 90%  sufinancirani da ne bi bilo preveliko  opterećenje za proračun općine.

S 10 glasova „ZA” i 3 „SUZDRŽAN“ donosi se Odluka o pokretanju postupka javne nabave za izgradnju dijela pješačke staze u Ulici 1. Svibnja.

Odluka se prilaže ovom zapisniku i čini njegov sastavni dio.

Točka 6.
[bookmark: _Hlk234829478]Donošenje Odluke o pokretanju postupka javne nabave za izgradnju i rekonstrukciju sportskih građevina (Izvjestitelj: Nataša Martinčević).

Nataša Martinčević navodi da se radi o projektu sportske građevine za koji je odobreno 60.000,00 E, a sredstva su ostvarena na natječaju Ministarstva turizma i sporta, a koji bi bili utrošeni na uređenje svlačionica i sanitarnog čvora, kao i vanjskog dijela stolarije.
Mario Koprolčec ponovno skreće pozornost da nije vidljivo iz materijala,  nema iznosa novaca koji se odnose na realizaciju cijelog projekta, ne znamo koliko dajemo novaca, glasamo, a ne znamo za kaj. Bilo bi jako lijepo da ubuduće znamo iznose te da možemo glasati za poznate činjenice.

[bookmark: _Hlk234997506]S 10 glasova „ZA”  i 3 „SUZDRŽAN“ donosi se Odluka o pokretanju postupka javne nabave za izgradnju i rekonstrukciju sportskih građevina.

Odluka se prilaže ovom zapisniku i čini njegov sastavni dio.

Točka 7.
Donošenje Odluke o financiranju zajedničkog projekta obnove kolnika dijelom županijske ceste ŽC 2185 (Izvjestitelj:Siniša Pavlović).

Nataša Martinčević upoznaje vijećnike da je stigao prijedlog od ŽUC-a, za obnovu kolnika, a odnosi se na dio koji  nije obuhvaćen Aglomeracijom. Učešće općine je predviđeno u vrijednosti od 25%.
Mario Koprolčec potvrđuje da definitivno treba podržati sve ono što nam je prihvatljivo, ali primjećuje kako imamo sve više zaduženja te ga zanima kakva je financijska situacija što se tiče ove godine, za prvih šest mjeseci.
Nataša Martinčević navodi da  u rujnu  mjesecu ide Polugodišnji izvještaj o izvršenju proračuna.

S  10 glasova „ZA” i 3 „SUZDRŽAN” donosi se Odluka o financiranju zajedničkog projekta obnove kolnika dijelom županijske ceste ŽC 2185.

Odluka se prilaže ovom zapisniku i čini njegov sastavni dio.

Točka 8.
Donošenje Programa mjera za poticanje razvoja poduzetništva na području Općine Kloštar Podravski za 2026.godinu (Izvjestitelj: Nataša Martinčević).

Nataša Martinčević  objašnjavu potrebu donošenja navedenog programa. Radi se o dvije mjere  za koje je predviđen iznos od 20.000,00 E, a to su: sufinanciranje komunalne naknade poduzetnicima i sufinanciranje  elektroenergetskog priključenja. Raspisao bi se javni poziv, poduzetnici se javljaju na isti, i traje do raspoređivanja navedenog iznosa. 
Mario Koprolčec navodi da je čudno, nema iznosa koji se može dobiti. 
Nataša Martinčević odgovara da poduzetnik može dobiti subvenciju najviše do 3.000 E, i za jednu i za drugu potporu, odnosno do 50% prihvatljivih troškova.
Ivan Čupen pojašnjava da će se iduće godine smanjiti komunalna naknada.
Nataša Martinčević potvrđuje da će se do studenoga donijeti rješenja o smanjenju komunalne naknade poduzetnicima, tako da će nova rješenja važiti za iduću godinu. 

S  10 glasova „ZA” i 3 „SUZDRŽAN” donosi se Program mjera za poticanje razvoja poduzetništva na području Općine Kloštar Podravski za 2026.godinu.

Program se prilaže ovom zapisniku i čini njegov sastavni dio.

Točka 9.
Različito

Mario Koprolčec navodi da se u večernjim satima dosta  pale kablovi, smeće, plastika…u općini, ako se može nešto poduzeti, miris je jako neugodan i ljudi se žale.
Marijan Belec potvrđuje da taj problem imamo već neko vrijeme. 
Ivan Čupen se  nadovezuje na Maria, i navodi jednu situaciju: kod paljenja otpada izašao je komunalni redar jedan dan, upozorio da se to ne smije raditi, ništa se nije promijenilo. Idući dan smo  digli policiju, oni su napravili zapisnik, palilo se i dalje. Prijavljeno je i inspektoru, on je dao općini nalog da se to očisti na bilo koji način. Na nama je da jednostavno prijavljujemo nadležnima jer mi kao JLS nemamo ni utjecaja ni ovlasti rješavati tu problematiku.
Mario Koprolčec prenosi zabrinutost ljudi iz Oderjana, koji tvrde da im je onečišćena voda u uličnom vodovod zbog iskopa nove jame kraj vrtića, a koja još nije dovršena.
Ivan Čupen tvrdi da to nije moguće i nije istina, to se redovito čisti svaki tjedan i to radi naš djelatnik.
Mario Koprolčec prenosi pitanje mještana da nije bilo struje par dana u ulici 1. svibnja pa kako se to objašnjava.
Ivan Čupen  objašnjava da je u trenutku dojave došlo do dizanja električara, no toga dana nije Kramarić provjerio instalacije, već je to uradio naredni dan. I od tada je sve u redu.
Mario Koprolčec upućuje pitanje da li je promijenjen ekran u centru, čini se da je bio veći.
Nataša Martinčević odgovara da nije, isti je. 
Ana Jelušić pita što je s  stazom prema Kozarevcu, upit dolazi od ljudi u Veselom bregu.
Nataša Martinčević odgovara da je u tijeku javna nabava.
Marijana Lovrenčec pita kada će na red doći pješačke staze u Budančevici,  ulice  Vladimira Nazora i Stjepana Radića.
Ivan Čupen odgovara da se čeka završetak Aglomeracije da se vidi što i kako ostaje nakon završetka radova.
Marijana Lovrenčec ponovno spominje vožnju s romobilima po izrađenim nogostupima, u svojoj ulici, i tvrdi da je to velika opasnost. Vlasnici romobila voze se neprilagođenim brzinama, sve opasniji je izlazak iz vlastitog dvorišta, bilo kao pješak ili vozač automobila.
Marijan Belec potvrđuje da je takvo ponašanje vrlo opasno, morat će se nešto poduzeti jer netko bude nastradao.
Maria Šimunko uključuje se na ovu temu i tvrdi da jednostavno treba pozvati policiju i prijaviti. Time izvršavamo građansku dužnost, upozoravamo na opasnost i prijavljujemo one koji to rade.
Ivica Cmrk primjećuje da policija stoji u centru, romobili jure i ništa se ne dešava.


       Sjednica završena u 19:21 sati. 
[bookmark: _Hlk123203923]

Zapisničarka:                                                                         Predsjednik:  
                                                                                                                                                 
Dubravka Domović                                                               Marijan Belec   
